title: Kommissionens gennemførelsesforordning (EU) nr. 560/2013 af 14. juni 2013 om godkendelse af en mindre ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Traditional Grimsby Smoked Fish (BGB))

text:
               19.6.2013

               DA

               Den Europæiske Unions Tidende

               L 167/3

         KOMMISSIONENS GENNEMFØRELSESFORORDNING (EU) Nr. 560/2013
   af 14. juni 2013
   om godkendelse af en mindre ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Traditional Grimsby Smoked Fish (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions Funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 53, stk. 2, anden sætning, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Det Forenede Kongeriges ansøgning om godkendelse af en ændring af varespecifikationen for den beskyttede geografiske betegnelse »Traditional Grimsby Smoked Fish«, der er registreret i henhold til Kommissionens gennemførelsesforordning (EU) nr. 986/2009 (2).

               (2)

               Ansøgningen vedrører en ændring til produktionsmetoden, der gøres mere fleksibel for så vidt angår råvarerne, således at der kan anvendes både fileter såvel som friske hele fisk.

               (3)

               Kommissionen har gennemgået den pågældende ændring og konkluderet, at den er begrundet. Da der er tale om en ændring af mindre omfang, jf. artikel 53, stk. 2, i forordning (EU) nr. 1151/2012, kan Kommissionen godkende den uden at følge den procedure, der er fastsat i samme forordnings artikel 50 og 52 —

         VEDTAGET DENNE FORORDNING:
   Artikel 1
   Ændringen af varespecifikationen for den beskyttede geografiske betegnelse »Traditional Grimsby Smoked Fish« som beskrevet i bilag I til denne forordning godkendes.
   Artikel 2
   Det konsoliderede enhedsdokument med de vigtigste elementer af varespecifikationen findes i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. juni 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 277 af 22.10.2009, s. 17.

      BILAG I
      Der er blevet godkendt følgende ændring af varespecifikationen for den beskyttede geografiske betegnelse »Traditional Grimsby Smoked Fish«:
      De hele friske fisk og fileter stammer normalt fra Island, Færøerne og Norge, men kan også stamme andre steder fra.

      BILAG II

         ENHEDSDOKUMENT

      Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1)

         »TRADITIONAL GRIMSBY SMOKED FISH«

      EF-nr.: UK-PGI-0105-01022-23.07.2012

         BGB ( X ) BOB ( )

      1.   Betegnelse

      »Traditional Grimsby Smoked Fish«.
      2.   Medlemsstat eller tredjeland

      Det Forenede Kongerige.
      3.   Beskrivelse af landbrugsproduktet eller fødevaren

      3.1.   Produkttype

                  Kategori 1.7:

                  Fisk, bløddyr, skaldyr, ferske, og produkter på basis heraf.

            3.2.   Beskrivelse af produktet med betegnelsen i punkt 1

      »Traditional Grimsby Smoked Fish« defineres som filet af torsk og kuller på mellem 200 og 700 gram, der er koldrøget efter den traditionelle metode i det afgrænsede geografiske område. Farven er creme til beige, teksturen tør og smagen røget og en anelse salt. De sælges forarbejdede til en række salgssteder i specialdesignede kartoner (på højst 5 kg) eller i individuelle vakuumpakninger.
      3.3.   Råvarer (kun for forarbejdede produkter)

      Hele fisk eller filet af torsk og kuller på mellem 200 og 700 gram.
      3.4.   Foder (kun for produkter af animalsk oprindelse)

      Ikke relevant.
      3.5.   Specifikke etaper af produktionen, som skal finde sted i det afgrænsede geografiske område

      Al behandling med saltlage og røgning af den fileterede fisk.
      3.6.   Særlige regler vedrørende udskæring, rivning eller emballering osv.

      De røgede fisk bliver interleave-pakket i lave specialdesignede kartoner eller individuelt vakuumpakket med henblik på at bevare deres friskhed.
      3.7.   Specifikke mærkningsregler

      Ikke relevant.
      4.   Præcis afgrænsning af det geografiske område

      Byen Grimsby som afgrænset ved byens administrative grænser i distriktet North East Lincolnshire.
      5.   Tilknytning til det geografiske område

      5.1.   Det geografiske områdes egenart

      Egenskaberne for »Traditional Grimsby Smoked Fish« er knyttet til det geografiske område, hvad angår tradition, omdømme, røgningsproces samt erfaring hos de personer, der er involveret i processen. Erfaringer, der er blevet givet videre fra generation til generation.
      Grimsbys havn er enestående i England, da den er beliggende på en halvø, der skiller floden Humbers udmunding fra Nordsøen. Denne beliggenhed gør, at havnen er udsat for de kølige tørre vinde fra havet og flodudmundingen, hvilket hjælper den traditionelle fiskerøgningsproces ved at holde den maksimale sommertemperatur på under 20 °C, hvilket er markant køligere end inde i landet.
      Grimsby er i hele Det Forenede Kongerige synonym med forarbejdning af fisk. I havnen og byen er alle stolte over, at de mange fiskehandlere i over et århundrede har været i stand til at forsyne alle dele af landet og i nyere tid endda andre dele af Europa med de fleste fiskearter. »Traditional Grimsby Smoked Fish« er et af de vigtigste produkter, der forbindes med havnen.
      Traditionen og de involverede processer er kendt fra slutningen af det 19. århundrede. Grimsby har været synonym med fiskerøgning i Det Forenede Kongerige siden 1850, da jernbanen for første gang muliggjorde en hurtig forsendelse af røget fisk til London og senere til enhver afkrog af landet. På det tidspunkt havde man naturligvis ikke det køleudstyr eller de ismaskiner, som i dag anvendes i vid udstrækning til bevarelse af friske og letfordærvelige produkter såsom fisk. For at bevare og forlænge holdbarheden af de letfordærvelige produkter anvendtes saltning, tørring, røgning eller en kombination deraf. I Grimsby har den traditionelle røgning af fisk fortsat stor succes, selv om man i andre dele af landet foretrækker den mekaniske ovn.
      I en stor del af første halvdel af det 20. århundrede var Grimsbys havn den største fiskerihavn i verden. Dens placering blandt navne som Vigo, Esbjerg, Boulogne Sur Mer og Bremerhaven, steder som byen er venskabsby med, er uangribelig. Byen er i dag stadig det største centrum for fiskeproduktion i Det Forenede Kongerige med 106 virksomheder, der på nuværende tidspunkt er medlem af Grimsby Fish Merchants Association. Denne varierede handelsbase har altid været havnens styrke og har resulteret i, at fiskemarkedet i Grimsby spiller en central rolle i salget af fersk fisk ikke blot i Det Forenede Kongerige, men også på europæisk plan.
      5.2.   Produktets egenart

      »Traditional Grimsby Smoked Fish« defineres som filet af torsk og kuller på mellem 200 og 700 gram. Farven er creme til beige, teksturen tør og smagen røget og en anelse salt. Fiskefileterne er koldrøget efter den traditionelle metode kombineret med erfaring og knowhow, som er overleveret fra generation til generation. Dette omfatter:

                  Manuel filetering af de hele fisk.

                  Saltning af fiskefileterne.

                  Placering af den fileterede fisk på spiler, som hænges ind i røgerummets skorsten i en højde, der passer til koldrøgningsprocessen.

                  Forberedelse af bunden af røgerummet, der dækkes med et lag savsmuld, der »antændes« for at starte røgudviklingen fra savsmuldet. Overvågning af røgningstiden, der afhænger af fiskens størrelse og af den omgivende temperatur og fugtighed.

                  Regelmæssig kontrol med røgningsprocessen af erfarne røgere, der flytter og fjerner fiskene, når det er nødvendigt, for at sikre, at fisken røges jævnt.

            5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

      Grimsbys beliggenhed på østkysten har yderligere den fordel, at det er det sted i Det Forenede Kongerige, der er mindst udsat for de fugtige regnbærende sydvestlige vinde, som er fremherskende i de fleste andre dele af Det Forende Kongerige. Byen har havklima, hvilket betyder, at selv om der kun er mindre svingninger i vejret årstiderne imellem, kan vejret ændre sig fra dag til dag.
      Den erfaring og ekspertise, der er nødvendig for en vellykket fiskerøgning efter den traditionelle metode, kan kun opnås over mange år og kun takket være overleveringer fra generation til generation. Dette står i kontrast til den moderne mekaniske ovn, der er en elektrisk opvarmet lukket ovn, som kan justeres blot ved at dreje på nogle knapper. På grund af disse vedvarende ressourcer og ved at drage fordel af Grimsbys strategiske beliggenhed midt i et distributionsnetværk for kølet fisk kan der garanteres daglige leverancer af friskrøget fisk overalt i landet.
      Grimsby er så heldigt stillet, at der kan skaffes fisk fra et så stort område, at en erfaren indkøber normalt vil kunne finde fisk, der egner sig til røgning, på et hvilket som helst tidspunkt af året. For at få en vellykket fiskerøgning må fiskerøgeren tage hensyn til de mange variabler vedrørende fisk, årstid og vejrforhold. Generationers erfaring i Grimsby gør, at de traditionelle fiskerøgere er i stand til med det blotte øje at sikre et produkt af ensartet kvalitet.
      »Traditional Grimsby Smoked Fish« modtager stor ros af i almindelighed. F.eks. udtaler Waitroses fiskeindkøber: »Med nutidens moderne ovne får du bare ikke den smagsdybde. Med traditionelle fisk er det som at spise noget helt andet. Den ægte vare er fantastisk. Der er ikke noget, der slår den. Røget. Fed. Perfekt.« Den traditionelle røgningsproces værdsættes ligeledes af kokkene. Rick Stein udtaler: »Jeg har besøgt Grimsby og var forbavset over, hvor stor erfaring den traditionelle røgningsproces kræver. Der er en verden til forskel, når man sammenligner med computerstyret ovntørring.«
      Kok Mitch Tonks mener også, at den traditionelle metode gør hele forskellen for fiskens smag og fremhæver dens organoleptiske egenskaber: »De salter deres fisk på traditionel vis og røger dem i røgerum, der dufter vidunderligt, og jeg er sikker på, at bidrager til smagen. De bruger kun store kuller og resultatet er en perfekt balance af røg og sød fisk.«
      »Grimsby Smoked Fish« servers på mange af landets fineste spisesteder bl.a. på J. Sheekey, Scott's og selv på Delia Smiths restaurant i Norwich City Football Club. Der sendes regelmæssige leverancer til den kongelige husholdning. Rygtet vil vide, at dronningen spiste det til morgenmad dagen efter sit bryllup med prins Philip i 1947.

         Henvisning til offentliggørelsen af varespecifikationen

      (Artikel 5, stk. 7, i forordning (EF) nr. 510/2006)
      http://archive.defra.gov.uk/foodfarm/food/industry/regional/foodname/products/documents/grimsby-fish-spec-120619.pdf

         (1)  EUT L 93 af 31.3.2006, s. 12. Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer.


title: Kommissionens gennemførelsesforordning (EU) 2017/922 af 17. maj 2017 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Traditional Welsh Perry (BGB))

text:
               31.5.2017

               DA

               Den Europæiske Unions Tidende

               L 140/3

         KOMMISSIONENS GENNEMFØRELSESFORORDNING (EU) 2017/922
   af 17. maj 2017
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Traditional Welsh Perry (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Det Forenede Kongeriges ansøgning om registrering af betegnelsen »Traditional Welsh Perry« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Traditional Welsh Perry« registreres —

         VEDTAGET DENNE FORORDNING:
   Artikel 1
   Betegnelsen »Traditional Welsh Perry« (BGB) registreres.
   Betegnelsen i stk. 1 henviser til et produkt i kategori 1.8 Andre produkter i bilag I til traktaten (krydderier m.m.) i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. maj 2017.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 29 af 28.1.2017, s. 32.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2016/234 af 9. februar 2016 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Salam de Sibiu (BGB))

text:
               19.2.2016

               DA

               Den Europæiske Unions Tidende

               L 44/6

         KOMMISSIONENS GENNEMFØRELSESFORORDNING (EU) 2016/234
   af 9. februar 2016
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Salam de Sibiu (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Rumæniens ansøgning om registrering af betegnelsen »Salam de Sibiu« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Salam de Sibiu« registreres —

         VEDTAGET DENNE FORORDNING:
   Artikel 1
   Betegnelsen »Salam de Sibiu« (BGB) registreres.
   Betegnelsen i stk. 1 henviser til et produkt i kategori 1.2. Kødprodukter (opvarmet, saltet, røget m..m.) i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. februar 2016.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 329 af 6.10.2015, s. 20.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) nr. 903/2014 af 19. august 2014 om faste importværdier med henblik på fastsættelse af indgangsprisen for visse frugter og grøntsager

text:
               20.8.2014

               DA

               Den Europæiske Unions Tidende

               L 245/3

         KOMMISSIONENS GENNEMFØRELSESFORORDNING (EU) Nr. 903/2014
   af 19. august 2014
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. august 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  102,8

                  ZZ

                  102,8

                  0805 50 10

                  AR

                  151,4

                  TR

                  82,0

                  UY

                  157,6

                  ZA

                  133,7

                  ZZ

                  131,2

                  0806 10 10

                  BR

                  182,9

                  EG

                  207,9

                  MA

                  170,3

                  TR

                  147,0

                  ZZ

                  177,0

                  0808 10 80

                  AR

                  124,0

                  BR

                  84,2

                  CL

                  102,1

                  CN

                  120,3

                  NZ

                  135,2

                  PE

                  21,0

                  US

                  131,1

                  ZA

                  116,4

                  ZZ

                  104,3

                  0808 30 90

                  AR

                  35,0

                  CL

                  65,8

                  TR

                  132,8

                  ZA

                  90,0

                  ZZ

                  80,9

                  0809 30

                  MK

                  67,1

                  TR

                  126,2

                  ZZ

                  96,7

                  0809 40 05

                  BA

                  41,0

                  ZA

                  207,0

                  ZZ

                  124,0

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 102/2014 af 4. februar 2014 om ændring af Rådets forordning (EF) nr. 872/2004 om yderligere restriktive foranstaltninger over for Liberia

text:
               5.2.2014

               DA

               Den Europæiske Unions Tidende

               L 34/4

      KOMMISSIONENS GENNEMFØRELSESFORORDNING (EU) Nr. 102/2014
   af 4. februar 2014
   om ændring af Rådets forordning (EF) nr. 872/2004 om yderligere restriktive foranstaltninger over for Liberia
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 872/2004 af 29. april 2004 om yderligere restriktive foranstaltninger over for Liberia (1), særlig artikel 11, litra a), og
   ud fra følgende betragtninger:

               (1)

               Bilag I til forordning (EF) nr. 872/2004 indeholder en liste over de fysiske og juridiske personer, organer og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 23. december 2013 besluttede sanktionskomitéen under FN's Sikkerhedsråd i henhold til resolution 1521 (2003) vedrørende Liberia at fjerne en person fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde.

               (3)

               Bilag I bør derfor ændres —

         VEDTAGET DENNE FORORDNING:
   Artikel 1
   Bilag I til forordning (EF) nr. 872/2004 ændres som angivet i bilaget til denne forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 4. februar 2014.

            På Kommissionens vegne For formanden

            Chef for Tjenesten for Udenrigspolitiske Instrumenter

      (1)  EUT L 162 af 30.4.2004, s. 32.

      BILAG
      I bilag I til forordning (EF) nr. 872/2004 foretages følgende ændring:
      Følgende rubrik udgår:

         "Benoni Urey. Fødselsdato: 22.6.1957. Pas: (a) Liberisk diplomatpas: D-00148399, (b) søfartskommissærpas: D/002356. Andre oplysninger: Tidligere kommissær for søfartsanliggender i Liberia."